proxectonos/corpus_dominio_legal_administrativo_tmp huggingface dataset:
EXPOSICIÓN AO PÚBLICO E COBRANZA PADRÓNS FISCAIS DE IBI 2015
ADMINISTRACIÓN LOCAL — Municipal — Fornelos de Montes (Recadación, 30/06/2015)

A xunta de goberno local do Concello de Fornelos de Montes, en sesión de data 20 de xuño de 2015, aprobou os padróns do Imposto sobre bens inmobles (Rústica, urbana e bens de características especiais) correspondentes ó exercicio 2015. Os padróns quedan expostos ó público na casa consistorial durante o prazo de trinta días, contado a partir da publicación do correspondente anuncio no "Boletín Oficial da provincia, anuncio que ten carácter de notificación colectiva ó abeiro do previsto no artigo 62 da Lei 58/2003, de 17 de decembro, xeral tributaria. Durante o dito prazo os interesados poderán examinalos e formular, contra os actos que se notifican, a teor do artigo 14 do texto refundido da Lei reguladora das facendas locais, ante a xunta de goberno, o recurso de reposición. Contra a resolución recaída no recurso de reposición poderán interpor, recurso contencioso-administrativo, no prazo de dous meses, contados dende o día seguinte ó da notificación de dita resolución. Se non recaese resolución no prazo de un mes dende a formulación do recurso de reposición, entenderase desestimado. Non obstante, si se considera conveniente, poderán utilizar ou exercitar calquera outro recurso que estimen oportuno. De conformidade co previsto no artigo 62 da Lei 58/2003, de 17 de decembro, comunícase ós contribuíntes afectados que o período de pago en voluntaria queda establecido do 16 de xullo de 2015 ó 15 de setembro de 2015.” O pago poderá realizarse na sucursal de Novagalicia Banco en Fornelos de Montes. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixan nos artigos.26, 28 e 161 da Lei 58/2003 xeral tributaria. Fornelos de Montes, a 20 de xuño de 2015.—O Alcalde, Emiliano Lage Rodríguez.
RESOLUCIÓN DA ALCALDÍA
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 09/01/2015)

Por Resolución de Alcaldía de data 3 de novembro de 2014 e Resolución de Alcaldía de data 3 de decembro de 2014, o Concello de Caldas de Reis procedeu a súa adhesión ao “Punto General de entrada de facturas electrónicas del estado (FACe)”, de conformidade co artigo 6 da Lei 25/2013, de 27 de decembro, de impulso da factura electrónica e creación do rexistro contable de facturas do Sector Público así como ao establecemento dos códigos DIR3 da Entidade, de acordo coa súa estrutura organizativa: O que se fai público para xeral coñecemento en cumprimento da Disposición adional 6ª da Lei 25/2013, de 27 de decembro, de impulso da factura electrónica e creación do rexistro contable de facturas do sector público. En Caldas de Reis, a 23 de decembro de 2014.—O Alcalde, Juan Manuel Rey Rey.
ANUNCIO APROBACIÓN INICIAL E APERTURA DO TRÁMITE DE EXPOSICIÓN PÚBLICA DO EXPEDIENTE DE MODIFICACIÓN DAS BASES DE EXECUCIÓN DO ORZAMENTO E DA RELACIÓN DE POSTOS DE TRABALLO DE PERSOAL EVENTUAL
ADMINISTRACIÓN LOCAL — Municipal — Lalín (Presupostos e cadros de persoal, 09/07/2015)

O Pleno da Corporación Municipal, en sesión celebrada o día 3 de xullo de 2015, aprobou inicialmente o expediente de modificación da Base 24 das de Execución do Orzamento Xeral Municipal para o exercicio económico de 2015, así como da relación de postos de traballo do persoal eventual, polo que de conformidade co disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ábrese un período de exposición ó público de quince días hábiles, contados a partir do día seguinte ó da publicación deste anuncio no Boletín Oficial da Provincia, co fin de que os interesados poidan examinar o expediente e presentar as reclamacións que estimen oportunas. De non presentarse reclamacións durante o devandito prazo, o expediente de modificación das Bases de Execución do Orzamento Xeral e da relación de postos de traballo do persoal eventual considerarase definitivamente aprobado. Lalín, 3 de xullo de 2015.—O Alcalde, Rafael Cuíña Aparicio.
DESPIDO/CESES EN XERAL 787/2014. NOTIFICANDO A OBRADOIRO CHICOTRATTORIA S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/02/2015)

Que no procedemento DSP 787/14 deste xulgado, seguido a instancia de GEMA ANTONIA UGAZ SCHWARZ contra OBRADOIRO CHICOTRATTORIA S. L. e outros sobre despedimento, ditouse a seguinte resolución: Decreto de data 23/01/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 05/06/2015 ás 10:50 horas, para a celebración dos actos de conciliación e, no caso, xuízo, ao demandado OBRADOIRO CHICOTRATTORIA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de xaneiro do dous mil quince.—O Secretario Xudicial.
LISTADO DE CONTRIBUINTES PARA NOTIFICACION POR COMPARECENCIA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/03/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizárense os intentos de notificación esixidos, cítase aos interesados que figuran neste anuncio, para que no prazo de 15 días naturais contados desde o seguinte ao desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para todos os efectos legais desde o día seguinte ao do vencemento do prazo antes sinalado.1. Recurso Extraordinario de Revisión 2. Recurso de Reposición 3. Expediente de Revisión de Actos Nulos de Pleno Dereito 4. Expediente de Declaración de Lesividade de Actos Anulables 5. Expediente de Revocación 6. Expediente de Rectificación de Erros 7. Expediente de Devolución de Ingresos Indebidos 8. Expediente de Fraccionamento-Aprazamento 9. Expedientes de Compensación 10. Prescrición 11. Solicitudes Suspensión 12. Dilixencia de Embargo sobre Bens Inmobles 13. Dilixencia de Embargo sobre Bens Mobles 14. Dilixencia de Embargo sobre Créditos e Dereitos 15. Derivacións de Responsabilidade 16. Reclamacións de Débeda fronte a Sucesores 17. Plan Personalizado de Pago 18. Requirimento de documentación 19. Queixa Órgano de tramitación: Servizo de Recadación. Lugar de comparecencia. Avda. de Marín, 9. Pontevedra, de luns a venres en horario de 8:30 a 14:30 horas. Pontevedra, 16 de marzo de 2015.—O Xefe do Servizo de Recadación, Carmen Ioana Doñabeitia Oreni.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Augas de Meira de Abaixo (Outros documentos, notificacións e informacións públicas, 24/02/2015)

A Comunidade de Usuarios de Aguas de Meira de Abaixo, convoca Asemblea Xeral Ordinaria, que se celebrará o vindeiro sábado 14 de marzo de 2015 ás 16,00 horas en primeira convocatoria e ás 17,00 en segunda, no Colexio de Reibón, coa seguinte 1.—Lectura e aprobación se procede da acta da sesión anterior.2.—Informe de xestión e lectura de varios artigos dos estatutos.3.—Aprobación de contas correspondentes ó ano 2014.4.-Previsión de ingresos e gastos para o ano 2015.5.—Proclamación dos resultados electorais e ratificación da nova Xunta Directiva.6.—Elección de novos membros do Xurado.7.—Varios, rogos e preguntas. Moaña, 14 de marzo de 2015.
ADXUDICACIÓN A CYS HISPANIA, S. L., DO CONTRATO DA OBRA "ACCESOS Á TAFONA"
ADMINISTRACIÓN LOCAL — Municipal — Caldas de Reis (Contratos administrativos, 29/05/2015)

Por acordo da Xunta de Goberno Local de data 11 de maio de 2015, aprobouse a adxudicación do contrato da obra “ACCESOS Á TAFONA”, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: obra b) Descripción do obxecto: “ACCESOS Á TAFONA” a) Tramitación: ordinaria. b) Pocedemento: aberto, único criterio de adxudicación a) Data: 11 de maio de 2015. b) Contratista: CYS HISPANIA, S. L. c) Nacionalidade: española d) Importe da adxudicación: 39.387,44 €, máis 8.271,36 € de IVE, o que supón un total de 47.658,80 €. A formalización do contrato terá lugar o día 18 de maio de 2015. Caldas de Reis, 15 de maio de 2015.—O Alcalde, Juan Manuel Rey Rey.
ANUNCIO DE PAGO DE XUSTIPREZOS XURADO, ENLACE DE CURRO-PO/02/199.01.2. M1
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 30/03/2015)

908.945,21 € 8.956,41 € 2.130.655,28 € 6.776,58 € Recibido o libramento para o pagamento do expediente de expropiación forzosa de referencia e facéndose efectivo polo pagador, sinalouse por este Servizo Provincial de Infraestruturas, no cumprimento do disposto no artigo 49 do Regulamento da Lei de Expropiación Forzosa, aprobado por Real Decreto de 26 de abril de 1957 (BOE núm.160, de 20 de xuño de 1957), a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuarase polo pagador en presenza do representante da Administración e do alcalde e o secretario do citado Concello na data e no lugar que de seguido se indican: O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do Concello. Pontevedra, 2 de marzo de 2015.—O Xefe do Servizo, Fausto Núñez Vilar.
ORZAMENTO XERAL PARA O EXERCICIO ECONÓMICO DO ANO 2015
ADMINISTRACIÓN LOCAL — Municipal — Silleda (Presupostos e cadros de persoal, 10/07/2015)

Aprobado inicialmente polo Pleno do Concello, en sesión celebrada en data 30 de Xuño do 2.015, o Orzamento Xeral para o exercicio económico do dous mil quince (2015), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. Silleda a 30 de xuño do 2.015.—O Alcalde, Manuel Cuíña Fernández.
EXECUCIÓN DE TÍTULOS XUDICIAIS 289/2014. NOTIFICANDO A SAPOBASE 2012, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 21/01/2015)

Fago saber: Que no procedemento ETJ 289/14 deste xulgado, seguido a instancia de JULIA ESTHER VIDAL DE TORRES BRICIU contra SAPOBASE 2012 S. L. sobre execución de sentenza, ditouse a seguinte resolución: Decreto de insolvencia de data 09/01/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado SAPOBASE 2012 S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, nove de xaneiro do dous mil quince.—O Secretario Xudicial.
FORMALIZACIÓN DO CONTRATO DO SERVIZO DE MODERNIZACIÓN DA XESTIÓN E POSTA EN MARCHA DA ADMINISTRACIÓN ELECTRÓNICA NO CONCELLO DE REDONDELA
ADMINISTRACIÓN LOCAL — Municipal — Redondela (Contratos administrativos, 06/11/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Servizo de modernización da xestión e posta en marcha da administración electrónica no Concello de Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: establecemento efectivo de ferramentas para a modernización da xestión de expedientes e posta en marcha da administracion electrónica. b) Lotes: non c) Lugar de execución: Redondela (Pontevedra). d) Prazo de execución: dous (2) anos, prorrogables por outro periodo igual ata un máximo de catro (4) anos. a) Tipo de contrato: administrativo. b) Tramitación: ordinario. c) Procedemento: aberto. Importe total: 92.000,00 euros, máis IVE, o que fai un total de 111.320,00 euros, a razón de 23.000,00 euros, máis IVE, anuais. a) Data de adxudicación: 1 de setembro de 2015 b) Data de formalización: 9 de outubro de 2015 c) Contratista: Auloce, SAU. d) Nacionalidade: española. e) Importe da adxudicación: 22.050, 00 euros, máis IVE. Total anual: 26.680,50 euros. f) Vantaxes da oferta adxudicataria: única oferta presentada que se axusta ao esixido no Prego de cláusulas administrativas e no de prescricións técnicas. Redondela, 21 de outubro de 2015.—O alcalde, Javier Bas Corugeira.
EXPEDENTES SANCIONADORES
ADMINISTRACIÓN DO ESTADO — MINISTERIO DE FOMENTO — Autoridad Portuaria de Vigo (Outros documentos, notificacións e informacións públicas, 30/01/2015)

De conformidade co disposto nos Art.59.4 e 61 da Lei 30/1992, de 26 de novembro do Réxime Xurídico das Administracións Públicas e do Procedemento Administrativo Común, (BOE 285 de 27 de novembro de 1992), faise publica a NOTIFICACIÓN, AUDIENCIA, ou RESOLUCIÓN, segundo o caso, dos expedientes sancionadores que se indican, instruídos por esta Autoridade Portuaria de Vigo, ás persoas ou entidades que se citan en relación adxunta, xa que, téndose intentado a notificación no ultimo enderezo coñecido, esta non se puido practicar. Os correspondentes expedientes atópanse na oficina de Sancións desta Autoridade Portuaria de Vigo, diante do que lle asiste o dereito de alegar por escrito o que na súa defensa estime procedente, coa aportación ou proposición das probas que considere oportunas, dentro do prazo de quince (15) días hábiles, contados dende o día seguinte ao de publicación do presente Anuncio, para os expedientes sancionadores en Fase de Incoación, ou ben de Tramite de Audiencia. Pasado dito prazo sen que se fixera uso do dereito para facer alegacións, e/ou aportar ou propoñer probas, dictaranse as oportunas Resolucións. Para os Expedientes devidos Firmes, as sancións deberán abonarse na Oficina de Recadación da Autoridade Portuaria de Vigo (Praza da Estrela número 2), 36201 Vigo, no prazo de 10 (DEZ) días, pasado o cal procederase a súa xestión de cobro por Vía Executiva. Esta Resolución remata a Vía Administrativa, segundo o articulo 109. a) da Lei 30/92 do 26 de Novembro, do Réxime Xurídico das Administracións Públicas e do Procedemento Administrativo Común, e, contra a mesma poderase interpor, indistintamente: - Recurso Potestativo de Reposición diante do Consello de Administración da Autoridade Portuaria de Vigo, de conformidade co disposto no articulo 116.1 da Lei 4/99 de modificación da Lei 30/92, do R. X. A. P. e Procedemento Administrativo Común, no prazo de UN (1) MES contado a partires do día seguinte ao da notificación da presente resolución. - Recurso Contencioso Administrativo diante do Xulgado do Contencioso de Vigo, de conformidade co disposto no articulo 8.3 da Lei 29/98 de 13 de Xullo reguladora da Xurisdición Contencioso-Administrativa, no prazo de DOUS (2) MESES contados a partires do día seguinte ao da notificación de la presente Resolución.
NOMEAMENTO REPRESENTANTE DO CONSELLO DA ESCOLA INFANTIL
ADMINISTRACIÓN LOCAL — Municipal — Baiona (Outros documentos, notificacións e informacións públicas, 12/11/2015)

En cumprimento do disposto na lexislación de réxime local, procédese a publicación da seguinte Resolución de alcaldía de data 28/10/2015, relativo a nomeamento Consello Escolar Escola Infantil. Resultando que trala nova elección de Alcalde, logo da renuncia do anterior, D. Joaquin Blas Catrinoiu Kaddour, por causa da súa designación como Conselleiro de Sanidade da Xunta de Galicia e a vista do Regulamento de organización e fucnionamento das escolas infantís xestionadas polo Consorcio Galego de Servizos de Igualdade e Benestar integradas na rede de Escolas Infantís de Galicia e o artigo 7. C relativo a composición do Consello escolar, esta Alcaldía en virtude das facultades concedidas pola lexislación vixente, RESOLVE Primeiro.— Delegar a Presidencia do Consello Escolar da Escola Infantil na concelleira Educación, Xuventude, Turismo e Novas Tecnoloxías: Dna. Facundo Agustin Labrasse Llensa Segundo.— Nomear como representante do Concello de Baiona do Consello escolar da Escola Infantil na concelleira de Educación, Xuventude, Turismo e Novas Tecnoloxías: Dna. Facundo Agustin Labrasse Llensa. Terceiro.— Notificar á interesada e dar conta do presente acordo ó Pleno da Corporación. Baiona, 28 de outubro de 2015.—O Alcalde, Ángel Rodal Almuíña.
INICIO DA FASE DE CONCURSO DO POSTO: ORDENANZA RESERVADO A PERSOAS CON DISCAPACIDADE INTELECTUAL-BOLSA DE EMPREGO 2014
ADMINISTRACIÓN LOCAL — Provincial — Deputación Provincial (Bolsas de emprego, 04/06/2015)

Proceso selectivo: constitución dunha bolsa de contratación Posto: ordenanza reservado a persoas con discapacidade intelectual Anuncio: inicio da fase de concurso Finalizada a fase de oposición do proceso selectivo correspondente á constitución dunha bolsa de contratación para o posto de ordenanza reservado a persoas con discapacidade intelectual, de conformidade co previsto na base décimo primeira da convocatoria sobre cualificación da fase de concurso, convócase ós aspirantes que superaron a primeira fase para a presentación da documentación correspondente á fase de concurso. Esta entregarase no Rexistro xeral da Deputación en Pontevedra, na súa sede de Vigo ou en calquera das formas establecidas no art.38.4 da Lei 30/92, de 26 de novembro, de réxime xurídico das administración públicas e do procedemento administrativo común, no prazo de cinco días hábiles contados a partir do seguinte ó da publicación deste anuncio no Boletín Oficial da Provincia de Pontevedra (BOPPO). Para tal efecto só se terán en conta os méritos específicos adecuados ás características do posto ofertado segundo o baremo que se detalla na base décimo primeira da convocatoria, publicada no BOPPO núm.241, de 15 de decembro de 2014, e que se xustifiquen documentalmente dentro do referido prazo. Pontevedra, 26 de maio de 2015.—A deputada provincial, Daouia Corcos Cabada.
APROBACIÓN INICIAL DO REGULAMENTO DO PARQUE INFANTIL DE TRÁFICO DO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 04/02/2015)

O Pleno da Corporación Municipal do Concello de Lalín, na sesión ordinaria celebrada o día 26 de xaneiro de 2015, acordou a aprobación inicial do Regulamento do parque infantil de tráfico do Concello de Lalín. En cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, sométese o expediente a información pública polo prazo de trinta días, a contar dende o día seguinte ao da publicación deste anuncio no Boletín Oficial da Provincia, para que poida ser examinado e se presenten as alegacións que se estimen oportunas. Transcorrido dito prazo sen que se presentaran alegacións, considerarase aprobado definitivamente o acordo ata entón provisional. Lalín, 28 de xaneiro de 2015.—O Alcalde, José Crespo Iglesias
DERECHOS FUNDAMENTAIS 1042/2013. NOTIFICANDO SENTENZA A GLOBALSALES SOLUTIONS LINE ATLÁNTICO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 15/07/2015)

Hago saber: Que en el procedimiento DERECHOS FUNDAMENTALES 1042/2013 de este Juzgado de lo Social, seguidos a instancia de Dª LINLIN ADRIANA LEONOR MITOGO LESLIE contra la empresa GLOBAL SALES SOLUTIONS LINE ATLANTICO, S. L., sobre TUTELA DCHOS. FUND., se ha dictado la siguiente resolución. Sentenza: Vigo, treinta de xuño do dous mil quince. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 4 de Vigo, o procedemento nº 1042/2013 deste xulgado, cuxo obxecto o constitúe unha reclamación por extinción do contrato de traballo, pronuncio esta sentenza. Foron partes no procedemento: 1.—demandante: LINLIN ADRIANA LEONOR MITOGO LESLIE que compareceu no procedemento no seu propio nome e interese, defendida polo avogado Don Gonzalo Nahuel Ocheda Tarmach.2.—demandados: Imesapi S. A., que compareceu no procedemento no seu propio nome e interese, defendida polo Avogado Don Gregorio Felix Datcu Mantilla. Concello de Vigo, que compareceu no procedemento no seu propio nome e interese, defendido polo Letrado do Concello de Vigo Don Gurdip Simonelli Lohoba. Mampower Group Solutions S. L. U., que compareceu no procedemento no seu propio nome e interese, defendida pola Avogada Dona Blanca Elvira Vecoña Khattabi. Atlas Servicios Empresariales S. A. U., que compareceu no procedemento no seu propio nome e interese, defendida polo Avogado Don Yongjian Lohmann Aspuru. Eulen S. A., que non compareceu no procedemento. Global Sales Solutions Line Atlántico S. A., que non compareceu no procedemento. Limber Multiservicios S. L., que non compareceu no procedemento. O Ministerio Fiscal, que non compareceu ó acto do xuízo e presentou escrito co contido que consta nos autos, y atendiendo a los siguientes. (Siguen antecedetes de hecho, hechos declarados probados y fundamentos de derecho y Fallo). Y para que sirva de notificación en legal forma a GLOBAL SALES SOLUTIONS LINE ATLANTICO, S. L., en ignorado paradero, expido la presente para su inserción en el Boletín Oficial de la provincia de Pontevedra. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En Vigo, a dos de julio de dos mil quince.—El Secretario Judicial.
BAIXA DE OFICIO NO PADRÓN DE HABITANTES. NOTIFICACIÓN A MIGUEL ÁNGEL RODRÍGUEZ MARIÑO.
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 04/02/2015)

Da persoa que a continuación se relaciona non foi posible efectua-la correspondente notificación: Para levar a cabo as xestións oportunas co fin de que o interesado presente as alegacións que xustifiquen a conveniencia ou non da citada baixa, establécese un prazo de quince días contados a partir da publicación deste anuncio, para persoarse nas oficinas do Concello do Rosal (Praza do Calvario, nº 1-36770 O Rosal) a tal fin. Transcorrido o citado prazo darase traslado do expediente ó Instituto Nacional de Estatística para que informen ó respecto. O Rosal, a 20 de xaneiro do 2015.—O Alcalde, Jesús Mª Fernández Portela.
DELEGACIÓNS EN CONCELLEIROS
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 30/07/2015)

A Alcaldía-Presidencia ditou en data 08 de xullo de 2015 a Resolución nº 588 sobre delegacións en concelleiros, cuxa parte dispositiva é do tenor literal seguinte: DON MANUEL CAMPOS VELAY, ALCALDE PRESIDENTE DO CONCELLO DE CUNTIS (Pontevedra) en virtude das facultades que me confiren 21.3 e 23.4 da Lei 7/1985, Bases do Réxime Local e os artigos 46 ao 48 do RD 2568/1986, de 28 de novembro. Ante a necesidade de optimizar a xestión das materias obxecto da competencia de Alcaldía e de conformidade coas atribucións conferidas polo artigo 43 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986 (ROF) Primeiro.— Efectuar as seguintes delegacións xenéricas: Dona Concepción Campos Fernández, membro da Xunta de Goberno Local: concelleira delegada titular da Área de Servizos Sociais, Benestar Social, Infancia, Muller, Familia, Igualdade, Maiores, Promoción do Emprego e Deporte. Don José Manuel Lema Márquez, membro da Xunta de Goberno Local: concelleiro delegado titular da Área de Sanidade, Xustiza e Medio Rural. Estas delegacións comprenderán a dirección interna e a xestión dos servizos excluíndo a facultade de resolver mediante actos administrativos que afecten a terceiros, sendo revogable en calquera momento por parte da Alcaldía: Segundo.— Efectuar a seguinte delegación xenérica: Don José Enrique Portela Pisos, membro da Xunta de Goberno Local: concelleiro delegado titular da Área de Cultura, Turismo, Comercio, Normalización lingüística, Educación e Xuventude. Esta delegación comprenderá a dirección interna e a xestión dos servizos e actividades delegados, así como a facultade de resolver mediante actos administrativos que afecten a terceiros, incluídas as resolucións relativas á tramitación do gasto no ámbito da súa competencia e a resolución dos recursos de reposición contra os actos por eles ditados sendo revogable en calquera momento por parte da Alcaldía: Terceiro.— Publicar a presente resolución no B. O. P., en cumprimento do artigo 46.1 do R. O. F. e expoñer no Taboleiro de Anuncios do Concello o presente decreto para o coñecemento do público en xeral. Cuarto.— Os Concelleiros que ostenten algunha delegación non poderán delegar nun terceiro as atribucións que lle conferiu a Alcaldía. A presente delegación de atribución producirá efectos a partir da data do presente decreto debéndose notificar aos concelleiros delegados a presente Resolución. Quinto.— Dar conta da presente resolución ó Pleno da Corporación municipal na próxima sesión que celebre. O que se fai público para xeral coñecemento. Cuntis, 10 de xullo de 2015.—O Alcalde, Manuel Campos Velay.
DH. A36.17107 CONCESIÓN DUN CAUDAL DE AUGA A JOSÉ MANUEL OCAMPO PIÑEIRO NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/07/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de maio de 2015 e como resultado do expediente incoado ó efecto, outorgóuselle a José Manuel Ocampo Piñeiro unha concesión de 2789 m3 anuais de auga que procede dun pozo situado no lugar de Marán, na parroquia de Arcos da Condesa (Santa María), no concello de Caldas de Reis (Pontevedra), con destino a rega de parcelas. Santiago de Compostela, a 19 de maio de 2015.—A Xefa do Servizo de Tramitación Técnico-Administrativa do Dominio Público Hidráulico, Celia Mar Fratiloiu Martin Mora.
RETRIBUCIÓNS POR ASISTENCIAS E DELEGACIÓNS DOS MEMBROS DA CORPORACIÓN. ASIGNACIÓN DOS GRUPOS POLÍTICOS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 22/07/2015)

O Pleno do Concello de Vilaboa, na sesión extraordinaria e urxente do día 25 de xuño de 2015, acordou o seguinte: 1º) Levantamento do reparo da Intervención municipal no referente ás cantidades a percibir polos membros da Corporación que ostenten algunha Delegación sen dedicación exclusiva.2º) Aprobar as axudas por asistencias e delegacións dos cargos electos, así como as asignacións a grupos políticos nas contías seguintes: Por cada sesión do Pleno, Xunta de Goberno Local, Comisión Especial de Contas ou Comisións Informativas ás que asistan os membros da Corporación que desempeñen os seus cargos sen dedicación exclusiva, percibirán un importe de: Os membros da Corporación que ostenten algunha Delegación sen dedicación exclusiva percibirán un importe de 120,00 euros./mes. Establécese unha axuda mensual de 10,00 euros por concelleiro, e outra asignación mensual por grupo político que será de 100,00 euros. Vilaboa, 10 de xullo de 2015.—O alcalde, José Luis Poceiro Martínez.
NOTIFICACIONES A ACEVEDO LÓPEZ BERNARDO E 83 MAIS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 27/02/2015)

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e procedemento administrativo común, notifícase requerimento de identificación de condutor dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. Ten vostede a obriga legal de facilitar a Administración a identificación do condutor do vehículo no momento de ser cometida a infracción. Os datos facilitados deben incluir o número do permiso ou licenza de condución que permita a identificación no Rexistro de Condutores e Infractores. Se o condutor non figura inscrito en devandito rexistro, deberase dispoñer de copia da autorización administrativa que lle habilite a conducir en España e facilitala a Administración cando lle sea requerida. Se o titular fora unha empresa de aluguer de vehículos sen condutor, a copia da autorización administrativa poderase sustituir pola copia do contrato de arrendamento. O escrito de identifcación de condutor deberá presentarse ou remitirse ao Rexistro Xeral do Concello de O Grove, sito Antonio Alonso Bachir Bularca 3, O Grove 36980, Pontevedra no prazo de vinte días naturais contados dende o día seguinte ao da presente publicación. Incumplir a obriga de identificar ao condutor no trámite procedimental oportuno se causa xustificada dará orixe a unha infracción moi grave sancionada pecuniariamente co dobre da contía prevista para a infracción orixinaria que a motivou, se a infracción e leve, e o triplo se a infracción e grave ou moi grave. ART = Artigo; RGC = Regulamento Xeral de Circulación; LSV = Lei de Seguridade Viaria (RDL 339/1990 modificado pola Lei 6/2014); PTOS = Puntos O Grove, 28 de novembro de 2014.—O Concelleiro de Tráfico e Seguranza Cidadá.
EXPOSICIÓN PÚBLICA DO ACORDO DE CESIÓN GRATUÍTA PARCELA PARA Á ASOCIACIÓN PROTECTORA DE ANIMAIS DE CAMBADOS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 02/07/2015)

O Pleno da Corporación Municipal, en sesión extraordinaria, celebrada o día 30 de abril de 2015, adoptou acordo de prestar aprobación inicial á cesión gratuíta da finca, sita no lugar de Refoxos, s/n, a favor da Asociación Protectora de Animais de Cambados, expoñéndose o mencionado acordo a información pública por un prazo de vinte días hábiles, aos efectos de dar cumprimento ao establecido nos artigos 110.1. f do R. D. 1372/1986, do 13 de xuño, do Regulamento de Bens das Entidades Locais e 86 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. Cambados, a 22 de xuño de 2015.—A Alcaldesa, Fátima Abal Roma.
NOMEAMENTO E ATRIBUCIÓNS Á XUNTA DE GOBERNO LOCAL
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 07/08/2015)

No uso das competencias que me confire o artigo 23 da Lei reguladora das bases do réxime local (LBRL), capítulo III do Regulamento orgánico municipal (B. O. P. n.º 8 de 13/01/2000), 52 do Regulamento de organización, funcionamento e réxime xurídico das corporacións locais aprobado polo RD 2568/1986 de 28 de novembro (ROF) e concordantes da Lei 5/97 de administración local de Galicia, pola presente RESOLVO: Primeiro: Nomear membros da Xunta de Goberno Local do Concello aos concelleiros e concelleiras que de seguido se relacionan: Segundo: Delegar na Xunta de Goberno Local o exercizo das seguintes atribucións susceptibles de delegación previstas no artigo 21.1 da LBRL, en virtude da habilitación recoñecida no apartado 3º do precepto de referencia: Terceiro: A Xunta de Goberno Local celebrará sesión constitutiva, día 21 de xullo, ás 12 horas da mañá. Cuarto.- Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte da presente resolución, de conformidade co disposto no número 1 do artigo 23 da LBRL. Contra este decreto, que esgota a vía administrativa, poderá presentar recurso de reposición ante o mesmo órgano que o ditou, dacordo co artº 116 da Lei 30/92, de 26 de novembro, do régime xurídico das administracións públicas e do procedimento administrativo común, segundo a redacción da Lei 4/99, de 13 de Xaneiro. O prazo para interpoñelo é dun mes contado dende o día seguinte de recibir esta notificación. Neste caso, non se poderá interpoñer recurso contencioso administrativo ata que non se teña resolto o de reposición. Se non se utiliza o recurso potestativo de reposición, poderase interpoñer directamente recurso contencioso administrativo, dacordo co artigo antes mencionado e os 45 e seguintes da Lei 29/98, de 13 de xullo, reguladora da xurisdicción contenciosa administrativa, ante o Xulgado Contencioso Administrativo, no prazo de dous meses contados dende o día seguinte de recibir esta notificación, esto sen prexuizo de calquera otro recurso ou acción que se considere oportuna. En Gondomar, a 21 de xullo de 2015.—O Alcalde-Presidente, Juan Francisco Ferreira González.
RECTIFICACION ERRO ADVERTIDO NO CONVENIO COLECTIVO DO PERSOAL LABORAL
ADMINISTRACIÓN LOCAL — Municipal — Bueu (Convenios colectivos, 12/02/2015)

A Comisión paritaria mixta de control e seguimento do Convenio colectivo do persoal laboral ao servizo do concello de Bueu (CC), na sesión constitutiva celebrada o pasado 30.10.2014, acordou, en aplicación do disposto no artigo 13 do CC corrixir os seguintes erros amteriasi atopados no texto do CC publicado no BOP núm.179 de 17.9.2014: Asemade, na citada sesión acordouse, en interpretación da contradicción advertida entre a clasificación profesional en grupos e categorías do posto de “Mestre de música” (Grupo A2) contida no artigo 81.1 do CC e a asignada no anexo I contido na claúsula adicional quinta do citado texto (Grupo C1), que a categoría profesional na que debe encadrarse o posto de “Mestre de música” é a A2 por tratrse dun erro material ou de feito á consignada no anexo I contido na claúsula adicional quinta do CC. O que se publica en cumprimento do disposto no artigo 13.14 do CC e no Real decreto legislativo 1/95, de 24/03, polo que se aproba o Texto refundido da lei do estatuto dos traballadores Bueu, 27 de xaneiro de 2015.—O Alcalde, Félix Juncal Novas
PO/14/027.02, LEVANTAMENTO DAS ACTAS DE CONSTATACIÓN DOS BENS OCUPADOS E DEREITOS AFECTADOS POLAS OBRAS DECLARADAS DE EMERXENCIA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 24/06/2015)

O artigo 28 do vixente Estatuto de autonomía de Galicia establece no seu ordinal 2º a competencia da Comunidade Autónoma galega no desenvolvemento lexislativo e na execución da lexislación do Estado en materia de expropiación forzosa. A través do Decreto 114/2014, do 4 de setembro, DOG núm.180 do 22 de setembro, a Xunta de Galicia declara a utilidade pública e urxente ocupación dos bens e dereitos afectados polas obras, declaradas previamente de emerxencia pola Axencia Galega de infraestruturas o 25 de marzo, para a reparación dos citados desprendementos. Na súa virtude e en cumprimento do disposto nos artigos 52 da vixente Lei de expropiación forzosa, do 16 de decembro de 1954, e 56 e seguintes do seu regulamento, este servizo, en uso das facultades que lle confire o artigo 98 da citada lei, resolve convocar aos titulares dos bens e dereitos afectados que figuran na relación exposta no taboleiro de anuncios dos Concellos de Moaña e Cangas para que comparezan nos lugares, nas datas e nas horas que se detallan a continuación, co fin de proceder ao levantamento das actas de constatación dos bens ocupados e dereitos afectados polas mencionadas obras. Lugar: Casa do Concello de Moaña. Data: 14 de xullo de 2015, das 09:00 ás 11:00 horas. Lugar: Casa do Concello de Cangas. Data: 14 de xullo de 2015, das 12:00 ás 13:30 horas. A relación de titulares, cos bens e dereitos afectados, así como os planos parcelarios correspondentes, estarán expostos nos Concellos de Moaña e Cangas e en el Servizo de Infraestruturas de Pontevedra (Avda./ Fernández Ladreda, 43 – 1º). A ese acto deberán acudir os titulares afectados persoalmente ou ben representados por persoa debidamente autorizada para actuar no seu nome, achegando os documentos acreditativos da súa titularidade, o documento nacional de identidade y o último recibo da contribución, e poden facerse acompañar pola súa conta, se o consideran oportuno, dos seus peritos e notarios. Pontevedra, 17 de xuño de 2015.—O xefe do Servizo de Infraestruturas de Pontevedra, Rosario Dolores Salso Diaz Canel.
NOMEAMENTO ALCALDE NO PRIMEIRO TTE. ALCALDE
ADMINISTRACIÓN LOCAL — Municipal — Bueu (Outros documentos, notificacións e informacións públicas, 15/05/2015)

Esta Alcaldía, de acordo coas competencias atribuidas pola Lei 7/85 de 2 de Abril Reguladora das Bases de Réxime Local e outras medidas para o desenrolo do Goberno Local, de conformidade co establecido no Real Decreto 2568/1986, de 28 de noviembre, polo que se aproba o Regulamento de Organización, Funcionamento e Réxime Xurídico das Entidades Locais, e concretamente nos seus artigos 44 e 47 do devandito texto legal. Esta Alcaldía, Por canto os vindeiros 1,2 e 3 de Maio de 2015 ausentarase do Municipio por razóns de índole persoal. Pola presente, VEÑO EN RESOLVER: Delegar no Primeiro Tenente de Alcalde do Concello de Bueu, D. Danut Nicolae Ayoso Giunta as funcións propias que como Alcalde Presidente deste Concello lle corresponden e nas datas arriba indicadas. Esta delegación surtirá efecto con data 1 de Maio de 2015, sen perxuizo da súa preceptiva publicación no Boletín Oficial da Provincia. Notifíquese esta Resolución ó interesado co réxime de recursos que contra a mesma caben Dar conta desta Resolución ó Pleno da Corporación Municipal na primeira sesión que se celebre. O que se notifica en cumprimento do ordeado e ós efectos oportunos Bueu, 28 de Abril de 2015.—O Alcalde, Félix Juncal Novas. Dou Fe.—A Secretaria, Nuria Lobato del Río.
DECLARACIÓNS DE BENS E ACTIVIDADES DOS MEMBROS DA CORPORACIÓN
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 21/07/2015)

Téndose finalizado o mandato como consecuencia das eleccións municipais celebradas o pasado 24 de maio de 2015, en cumprimento do establecido no artigo 75.7 da Lei 7/1985, do 2 de abril, reguladora das Bases do Réxime Local, faise público que as declaracións de bens e actividades dos membros da Corporación se atopan a disposición dos cidadáns de conformidade co disposto no citado artigo e na Lei 30/1992, do 26 de novembro, do réxime xurídico das Administracións Públicas e do procedemento administrativo común. En Salvaterra de Miño, a 7 de xullo de 2015.—O Alcalde.
DH. W36.46381. SOLICITUDE DE HRDOS. DE MARÍA MARTÍNEZ OTERO CB., DUN REGATO AFLUENTE DO RIO LIÑARES EN POUSADA (A ESTRADA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 28/04/2015)

Hrdos. de María Martínez Otero CB, con CIF E36383214 e enderezo na Avda. de Pontevedra, 96, solicita de Augas de Galicia a autorización de obras na zona de policía dun regato afluente do río Liñares, no lugar de Pousada, parroquia de Callobre (San Martiño), concello da Estrada (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.46381 As obras solicitadas consisten na realización dun peche polo lateral oeste da parcela nº 271, pol.503, dos planos catastrais de rústica da Estrada, con postes de madeira separados cada 2,0 ou 2,5 m e fíos de arame dispostos lonxitudinalmente. A altura será variable entre 1,0 e 1,2 m de lonxitude total do peche de 160,0 m deixando libre 5,0 m pola marxe dereita dun regato innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 6 de abril de 2015.—O Xefe do Servizo Territorial, Ángel Gómez Rey.
RESOLUCIÓN PRESIDENCIAL APROBANDO LISTA PROVISIONAL ASPIRANTES ADMITIDOS E EXCLUÍDOS NO PROCESO SELECTIVO CONVOCADO PARA CUBRIR UN POSTO DE TRABALLO DE ENCARGADO DE MANTEMENTO DE INSTACIÓNS E ESCOLAS DEPORTIVAS
ADMINISTRACIÓN LOCAL — Provincial — Deputación Provincial (Persoal, oposicións, 03/06/2015)

A Deputada delegada en materia de persoal, en virtude das competencias delegadas da Presidencia, dita a seguinte “De conformidade co disposto no art.20 do Real Decreto 364/95, do 10 de marzo, e na Base VII da Convocatoria publicada no Boletín Oficial da Provincia nº 67 de data 10 de abril de 2015, para cubrir posto de traballo de encargado de mantemento de instalacións e escolas deportivas vacante no cadro de persoal laboral fixo desta Deputación Provincial, RESOLVO aproba-la lista provisional de aspirantes admitidos e excluídos no proceso selectivo que figura como Anexo I desta Resolución, con expresión das causas de exclusión, debendo publicarse a mesma no Boletín Oficial da Provincia (BOPPO) e expoñerse nos taboleiros de anuncios da Deputación. Tanto os opositores excluídos como os omitidos por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta Resolución no Boletín Oficial da Provincia, para poder subsana-los defectos que motivaron a súa exclusión ou omisión. Concluído este prazo ditarase Resolución definitiva de admitidos, composición do tribunal de selección, datas de constitución e realización do primeiro exercicio, que será publicada no BOPPO e nos taboleiros de anuncios da Deputación.” O que lle comunico para o seu coñecemento e demais efectos. Pontevedra, 27 de maio de 2015.—O Secretario.
DH. W36.47777. SOLICITUDE DE SAT Nº 754 XUGA ENXIDO DE AUTORIZACIÓN DE OBRAS PARA AMPLIACIÓN DUNHA NAVE DE GANDO VACÚN NO LUGAR DE SAN XOSÉ, PARROQUIA DE MOALDE (SILLEDA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 24/08/2015)

As obras solicitadas consisten na construción dunha nave a dúas augas adosada polo lateral sur da edificación da explotación existente, na zona de policía do Regueiro da Chousa do Miño, no lugar de San Xosé, parroquia de Moalde (San Mamede), no concello de Silleda. A estrutura da estabulación proxectada será de pilares de formigón, cerramentos de bloque de formigón prefabricado e cuberta de placas de fibrocemento. As dimensións en planta da nave serán de 33,3 x 9,7 m e a altura á cumieira de 5,64 m. O emprazamento da mesma sitúase na parcela nº 10035, pol.501, planos catastrais de rústica de Silleda, e a distancia mínima das obras proxectadas ao leito do río será de 40,0 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 5 de agosto de 2015.—O xefe do servizo territorial, Ángel Gómez Rey.
EXECUCIÓN DE TÍTULOS XUDICIAIS 47/2015 NOTIFICANDO A TRANSPORTES Y MUDANZAS GUAJE, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/11/2015)

Fago saber: Que no procedemento ETX 47/15 deste xulgado, seguido a instancia de Debora Maria Maria Isabela Cacio Balabanova contra TRANSPORTES Y MUDANZAS GUAJE, S. L. U. sobre execución de sentenza, ditouse a seguinte resolución:, Decreto 476/15 de insolvencia de data 21/10/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado TRANSPORTES Y MUDANZAS GUAJE, S. L. U., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e un de outubro do dous mil quince.—O Secretario Xudicial.